b'\n_START_ARTICLE_\nThe 2nd Law\n_START_SECTION_\nAntecedents\n_START_PARAGRAPH_\nEl m\xc3\xa0nager del grup, Anthony Addis, va confirmar l\'octubre del 2011 en una entrevista que ja tenien diverses can\xc3\xa7ons creades i ja havien comen\xc3\xa7at amb les gravacions. A partir de llavors van comen\xc3\xa7ar a publicar-se rumors, juntament amb informaci\xc3\xb3 i fotografies que filtraven a la xarxa social tant els components del grup com els seus t\xc3\xa8cnics i amics.\n_START_SECTION_\nLlan\xc3\xa7ament\n_START_PARAGRAPH_\nEl 6 de juny de 2012, es va publicar a YouTube de forma oficial un tr\xc3\xa0iler promocional que anunciava que el nom del disc seria The 2nd Law i que s\xe2\x80\x99estrenaria el setembre del mateix any._NEWLINE_Finalment la data d\xe2\x80\x99estrena oficial de l\'\xc3\xa0lbum es va ajornar al 2 d\xe2\x80\x99octubre de 2012._NEWLINE_El 27 de juny es va estrenar \xe2\x80\x9cSurvival\xe2\x80\x9d a la BBC Radio 1 el primer senzill del nou disc, que a m\xc3\xa9s va ser la can\xc3\xa7\xc3\xb3 oficial dels Jocs Ol\xc3\xadmpics de Londres 2012. Aquesta can\xc3\xa7\xc3\xb3 parla de determinaci\xc3\xb3 i for\xc3\xa7a, a difer\xc3\xa8ncia de l\'estil apocal\xc3\xadptic que caracteritza el grup que fusiona rock progressiu, metal i m\xc3\xbasica cl\xc3\xa0ssica._NEWLINE_\xe2\x80\x9cMadness" \xc3\xa9s el segon senzill oficial de l\'\xc3\xa0lbum. El seu videoclip es va estrenar el 5 de setembre de 2012 i va rebre m\xc3\xa9s de 600.000 visites en menys de 24 hores.'